钦定古今图书集成/明伦汇编/人事典/第061卷 > 《长歌行》同前
## 钦定古今图书集成/明伦汇编/人事典/第061卷 > 《长歌行》同前

静夜不能寐，耳听众禽鸣。大城育狐兔，高墉多鸟声。
坏宇何寥廓，宿屋邪草生。中心感时物，抚剑下前庭。
翔徉于阶际，景星一何明。仰首观灵宿，北辰奋休荣。
哀彼失群燕，丧偶独茕茕。单心谁与侣，造房孰与成。
徒然喟有和，悲惨伤人情。余情偏易感，怀往增愤盈。
吐吟音不彻，泣涕沾罗缨。